महिला सरपंच ने की एसपी से आरोपियों को गिरफ्तार करने की मांग
सागर | बंडा के बमाना गांव की अजा वर्ग की महिला सरपंच जमना देवी ने एसपी सचिनकुमार अतुलकर को एक शिकायती ज्ञापन दिया है। जिसमें उसने मांग की है कि गांव के छोटेलाल बमाना, जुगलसिंह लोधी, राजू लोधी, हल्ले लोधी और राजेश ठाकुर ने मेरे नाती भूरा अहिरवार के साथ जनवरी में मारपीट की थी। बंडा थाने में इस मामले में सभी आरोपियों के खिलाफ अजा एक्ट के तहत मारपीट व जातिगत अपमान करने का केस दर्ज किया गया था। लेकिन इस घटनाक्रम को एक महीने से ज्यादा होने क बावजूद एसडीओपी बंडा ने अब तक किसी भी आरोपी की गिरफ्तारी नहीं की है। जिसके चलते आरोपियों के हौंसले बुलंद हैं। वे मुझ पर व परिवारजनों पर राजीनामा के लिए दबाव बना रहे हैं। इसके अलावा पुलिस ने इस मामले में भूरा को घातक चोटें आने के बावजूद अब तक आपराधिक धाराएं नहीं बढ़ाई हैं। एसपी अतुलकर ने मामले की जांच कर उचित कार्रवाई का आश्वासन दिया है।
hin_Deva hin_Deva